উত্তরা রপ্তানি প্রক্রিয়াকরণ অঞ্চল

উত্তরা রপ্তানি প্রক্রিয়াকরণ অঞ্চল, (সংক্ষেপে যেটি 'উত্তরা ইপিজেড' বা 'নীলফামারী ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল যা উত্তরাঞ্চলীয় শহর নীলফামারীর অদূরে সংগলশী এলাকায় অবস্থিত। এইটি এই রপ্তানি প্রক্রিয়াকরণ অঞ্চলটি ২০০১ খ্রিষ্টাব্দে স্থাপিত হয়। ২১৩.৬৬ একর এলাকার ওপর প্রতিষ্ঠিত এই ইপিজেডটি বাংলাদেশের একমাত্র কৃষিভিত্তিক এবং ৭ম বৃহত্তম রপ্তানি প্রক্রিয়াকরণ এলাকা। অবস্থান উত্তরা রপ্তানি প্রক্রিয়াকরণ অঞ্চলটি নীলফামারীর অদূরে সংগলশী এলাকায় অবস্থিত। এটি সৈয়দপুর বিমানবন্দর থেকে মাত্র ১৬ কিলোমিটার উত্তরে অবস্থিত। এছাড়া চিলাহাটি স্থলবন্দর থেকে ৪৮ কিলোমিটার দক্ষিণে, হযরত শাহজালাল আন্তর্জাতিক বিমানবন্দর থেকে ৪০৯ কিলোমিটার উত্তরে, চট্টগ্রাম সমুদ্রবন্দর থেকে ৬৮২ কিলোমিটার উত্তরে এবং মোংলা সমুদ্রবন্দর থেকে ৫৬৮ কিলোমিটার উত্তরে অবস্থিত। ইতিহাস ১৯৯৬ সালে তৎকালীন প্রধানমন্ত্রী শেখ হাসিনা উত্তরাঞ্চলের মঙ্গা দূরীকরণের লক্ষ্যে ২১২ একর জায়গায় উত্তরা ইপিজেড স্থাপনের প্রক্রিয়া শুরু করেন। পরবর্তীতে ১৯৯৯ সালের জুলাইয়ে এটির নির্মাণ কাজ শুরু হয় এবং ২০০১ সালের ১ জুলাই তিনি নীলফামারী এসে উত্তরা ইপিজেডের আনুষ্ঠানিক উদ্বোধন করেন। ওই সময় চীনের একটি মাত্র সোয়েটার কোম্পানি দিয়ে উত্তরা ইউপিজেডের পথচলা শুরু হয়েছিল। শিল্প প্লট ২১৩.৬৬ একর এলাকার ওপর প্রতিষ্ঠিত এই ইপিজেডটির ১৯০টি শিল্প প্লট রয়েছে এর মধ্যে ১৫৪টি প্লটে প্রায় ২৪টি দেশি–বিদেশি প্রতিষ্ঠানের কারখানা স্থাপিত হয়েছে। প্রতিটি প্লটের আকার গড়ে প্রায় ২০০০ বর্গমিটার। ব্যাপক চাহিদার কারণে এর আকার আরো বেড়ে প্রায় ৩০০ একর হচ্ছে। উৎপাদনরত শিল্প প্রতিষ্ঠান উত্তরা ইপিজেডে যে কোম্পানি সমুহ পণ্য উৎপাদন করে তাদের উল্লেখযোগ্য কয়েকটির নাম ও পণ্য: এভারগ্রীন প্রোডাক্টস ফ্যাক্টরী (বিডি) লিঃ (হংকং)- উইগ ও হেয়ার সামগ্রী, কর্ড (বিডি) লিঃ (হংকং)-ফেস্টিভাল কার্নিভাল ওয়েসিস ট্রান্সফরমেশন লিঃ (ব্রিটেন)- কফিন, বাশ-বেত সামগ্রী, ম্যাজেন (বিডি) ইন্ডাস্ট্রিজ লিঃ (চীন)- সানগ্লাস, অপটিক্যাল ফ্রেম, ভেনচুরা লেদার ম্যানুফ্যাকচারিং (বিডি) লিঃ (চীন)- লেদার ব্যাগ, মানিব্যাগ, ওয়ালেট, সেকশন সেভেন ইন্টারন্যাশনাল লিঃ(বাংলাদেশ)- প্যান্ট-শার্ট, কোয়েস্ট এ্যাক্সেসরিজ লিঃ (বাংলাদেশ)- হ্যাংগার, পলিথিন, সুতার কোন, গার্মেন্টস এ্যাক্সেসরিজ, কেপি ইন্টারন্যাশনাল (বাংলাদশ)- সু্য়েটার, এসএ ইন্টারন্যাশনাল (বাংলাদেশ)-সু্য়েটার, ফারদিন এ্যাক্সেসরিজ (বাংলাদেশ)-হ্যাংগার, পলিথিন, সুতার কোন, গার্মেন্টস এ্যাক্সেসরিজ, সনিক বাংলাদেশ লিঃ (চীন)- খেলনা, ডং জিন ইন্ডাস্ট্রিজ লিঃ (হংকং)-উইগ, উত্তরা সুয়েটার ম্যানুফ্যাকচারিং কোঃ লিঃ (চীন-হংকং)- সুয়েটার, কার্টিগান টিএইচটি-স্পেস ইলেকট্রিক্যাল কোম্পানি লিঃ (চীন-সাংহাই) (THT-Space Electrical Company Ltd.) দেশবন্ধু টেক্সটাইল মিলস লিমিটেড নীলফামারী প্যাকেজিং লিমিটেড উল্লেখযোগ্য উৎপাদিত পণ্য হ্যান্ডব্যাগ তৈরি পোষাক (ডেনিম) পরচুলা (উইগ) সানগ্লাস চশমা ও চশমার ফ্রেম খেলনা ও মডেল কার বাঁশ-বেতের তৈরি কফিন সোয়েটার কার্টিগান গার্মেন্ট অ্যাক্সেসরিজ পণ্য মানিব্যাগ প্রিন্টার অ্যাক্সেসরিজ রপ্তানি এ পর্যন্ত এখানে উৎপাদিত প্রায় ১৪ হাজার কোটি টাকার পণ্য রপ্তানি হয়েছে। নিচে সালভিত্তিক রপ্তানির পরিমাণ দেওয়া হলো। কর্মসংস্থান এই ইপিজেডটি ব্যাপক কর্মসংস্থান সৃষ্টির মাধ্যমে দেশের উত্তরাঞ্চলের আর্থ-সামাজিক উন্নয়নে গুরুত্বপূর্ণ ভূমিকা রেখেছে এবং দূর করেছে বেকারত্বের অভিশাপ। বর্ত্মানে এখানে প্রায় ৪০ হাজার শ্রমজীবী নারী-পুরুষ কর্মরত রয়েছেন, যার মধ্যে ৯৫ শতাংশই স্থানীয় বাসিন্দা। বেপজার তথ্যমতে, ইপিজেড স্থাপনের আগে এই এলাকার জনগণের দৈনিক গড় উপার্জন ছিল ৪০ টাকা বা তারও কম কিন্তু, ইপিজেডটির কল্যাণে তাদের বর্তমান দৈনিক উপার্জন ২৮০-৩২০ টাকায় পৌঁছেছে। আন্দোলন ও সংঘর্ষ এভারগ্রীণ প্রোডাক্টস ফ্যাক্টরী বিডি লিমিটেড নামের একটি পরচুলা কারখানার শ্রমিকদের ছাঁটাইয়ের প্রতিবাদে ও বিভিন্ন দাবিতে চলমান আন্দোলনের মধ্যে হটাৎ ২০২৫ সালের ১ সেপ্টেম্বর কারখানাটি অনির্দিষ্টকালের জন্য বন্ধ ঘোষণা করে কর্তৃপক্ষ। এরই জেরে পরেরদিন ২ সেপ্টেম্বর সকালে ইপিজেডের মূল ফটকের সামনে সংক্ষুব্ধ শ্রমিকরা অবস্থান নেন। এতে সেনাবাহিনী ও পুলিশ সদস্যরা ঘটনাস্থলে এসে পরিস্থিতি নিয়ন্ত্রণে নেওয়ার চেষ্টা করলে শ্রমিকদের সাথে সংঘর্ষ হয় এবং ঘটনাস্থলে ১ জন শ্রমিক গুলিবিদ্ধ হয়ে মৃত্যুবরণ করেন ও বেশ কয়েকজন আহত হন। আরও দেখুন বাংলাদেশ রপ্তানি প্রক্রিয়াকরণ অঞ্চল কর্তৃপক্ষ বাংলাদেশের রপ্তানি প্রক্রিয়াকরণ অঞ্চলের তালিকা তথ্যসূত্র বহিঃসংযোগ বেপজা - বাংলাদেশ রপ্তানি প্রক্রিয়াকরণ অঞ্চল কর্তৃপক্ষ।